Laachtjuar
At laachtjuar as en miat för't lengde. Hat woort uun a astronomii brükt för grat waier. At laachtjuar as di wai, di det laacht uun ian juar skaafet (uun a leesag rüm). Det san 9,46 biljuun kilomeetern. (= 9,46 · 1012 km). Uk wan diar det wurd juar uun föörkomt, as det laachtjuar nian miat för't tidj.

Beskriiwang 
Uun't SI-süsteem as det ianhaid meeter (m) fäästlaanj auer det faard faan't laacht (= 299.792.458 m/s). Diaram as det laachtjuar en hial taal faan meetern:
{|
| Laachtsekund: || 1 Ls || = || align="right" | 299 792 458 m   || ≈  || align="right" | 3,0 · 105 km || = || align="right" | 300 000 km
|-
| Laachtminüt:  || 1 Lm || = || align="right" | 17 987 547 480 m     || ≈ || align="right" | 1,8 · 107 km || = || align="right" | 18 miljuunen km
|-
| Laachtstünj: || 1 Lh || = || align="right" | 1 079 252 848 800 m   || ≈ || align="right" | 1,1 · 109 km || = || align="right" | 1,1 miljaarden km
|-
| Laachtdai:      || 1 Ld || = || align="right" | 25 902 068 371 200 m || ≈ ||  align="right" | 2,6 · 1010 km || = || align="right" | 26 miljaarden km
|-
| Laachtjuar:     || 1 Lj || = || align="right" | 9 460 730 472 580 800 m || ≈ || align="right" | 9,5 · 1012 km || = || align="right" | 9,5 biljuunen km
|}

Amreegang tu ööder ianhaiden:
{|
| 63 241,077 AE ||   ||(Astronoomisk ianhaiden) ||   || 
|-
| 0,306 601 394 pc  ||   || (Parsec).
|}

Bispalen 

 Faan a eerd tu a muun san't ~ 1,28 laachtsekunden.
 Faan a san tu a eerd san't ~ 497 laachtsekunden (= 8,28 laachtminüten, = 149 597 870 700 meetern, = 1 AE).
 Faan a san tu a planeet Neptun san't ~ 4,17 laachtstünjen.
 At aanj faan üs sansüsteem as  ~ 16,6 laachtstünjen wech.
 Di naist stäär Proxima Centauri as ~ 4,24 laachtjuaren wech.
 Di trochmeeder faan üüs galaksii, at moolkstruat as 170.000 bit 200.000 laachtjuaren.
 Di wai bit tu't naist galaksii, at Andromedagalaksii as 2,4 bit 2,7 miljuunen laachtjuaren.
 Bit tu't aanj faan't uniwersum san't ~ 46,6 miljaarden laachtjuaren.

Astronomii
Füsiik